Terje Tvedt

**Terje Tvedt** (født 1951) er en norsk historiker, forfatter og dokumentarfilmskaper som er professor emeritus ved Universitetet i Bergen. Han har særlig forsket og formidlet norsk bistands- og migrasjonshistorie, Afrika- og globalhistorie og særlig vannressursers betydning for kulturer. 

Tvedt er utdannet som historiker og er professor ved Institutt for geografi ved Universitetet i Bergen, men har også arbeidet som professor II i statsvitenskap, ved Institutt for statsvitenskap, Universitetet i Oslo, og som professor II i globalhistorie ved  Institutt for arkeologi, konservering og historie, Universitetet i Oslo, og som professor i utviklingsstudier ved Senter for utvikling og miljø, Universitetet i Oslo.  Ved Universitetet i Bergen har han tidligere vært professor i utviklingsstudier og forskningsleder ved Det samfunnsvitenskapelige fakultet. Tvedt har vært gjesteprofessor ved Cambridge University, samt ledet en internasjonal forskergruppe ved Det Norske Videnskaps-Akademis *Centre for Advanced Studies*.

## Bakgrunn
Tvedt har bakgrunn fra ml-bevegelsen, og var medlem av SUF og AKP (m-l) i årene 1968–1981. Han arbeidet da som organisasjonssekretær og reisesekretær i Rød Ungdom i tre år. I midten av 1970-årene arbeidet han også som trikkekonduktør, lagerarbeider og sosialarbeider. Han har også arbeidet for FN (UNHCR) i Sør-Sudan.

Han tok hovedfag i historie ved Universitetet i Bergen i 1984, hvor han skrev om Jonglei-prosjektet i Sør-Sudan. Han tok doktorgraden i 1993 med en avhandling om norske oppfatninger om den ikke-europeiske verden på 1970- og 1980-tallet. Han utga en kritisk refleksjon og historiebok om maoismen på norsk i 1989.

## Forskning
Et av Tvedts forskningsfelt omhandler Norges forhold til den ikke-europeiske verden, og dens betydning når det gjelder bistand, verdensbilder og selvbilder og innvandring. Han har skrevet flere bøker om disse temaene, og som ofte har vakt stor oppmerksomhet og skapt usedvanlig mye debatt  både i forskningsmiljøene og i offentligheten. Det dreier seg om bøker som *(ml) En bok om maoismen i Norge*,  om norsk tredje verden-ideologi og ungdomsopprørets verdensbilder og selvbilder (1989), og *Bilder av «de andre». Om utviklingslandene i bistandsepoken* (1990), om norske dominerende oppfatninger av «den andre» i hva som i boka kalles bistandsepoken i norsk historie. Det dreier seg om *Verdensbilder og selvbilder. En humanitær stormakts intellektuelle historie* (2001), som handler om norske tenkemåter i den perioden da  deler av det politiske lederskapet ville gjøre Norge til en humanitær stormakt, *Utviklingshjelp, utenrikspolitikk og makt. Den norske modellen* (2003 og 2009), hans studier av Norges krig i Libya, og *Det internasjonale gjennombruddet* (2017), som handler om internasjonaliseringen av Norge; om utenriks- og bistandspolitikk og innvandringen til Norge og framveksten av et multikulturelt land. Hans analytiske begreper som «det nasjonale godhetsregimet,» «den narsissistiske kosmopolitt,» «elitesirkulasjon,» «godhetstyranni» og «det humanitær-politiske kompleks» har blitt mye diskutert.

Hans andre forskningsfelt har vært å beskrive og analysere utviklingen av det internasjonale bistandsystemet, i verden og i Norge. Sentrale bøker her er *Angels of Mercy or Development Diplomats. NGOs & Foreign Aid* (1998) og boken han redigerte og skrev *sammen med Paul Opoku-Mensah og David Lewis (red).  Reconceptualising NGOs and their roles in Development: NGOs, Civil Society and the International Aid System. Aalborg: Aalborg Universitetsforlag.,*

Det tredje og mest sentrale området er forskning omkring forholdet mellom natur og samfunn, med et spesielt søkelys på menneskets forhold til ferskvannet opp gjennom tidene. I 2016 ga Tvedt ut en ny bok innen dette feltet, med tittelen *Water and Society*. I denne boken diskuterer Tvedt, med bruk av eksempler, teoretiske, begrepsmessige og metodiske spørsmål av betydning for analyser av forholdet mellom natur og samfunn. 

Han var serieredaktør for 12-bindsverket *A History of Water* (2006/2010/2015). Hans bok "Reiser i vannets historie og fremtid" er oversatt til mange språk (deriblant kinesisk, tysk og engelsk). Han står bak en rekke bøker om Nilens historie, blant dem *The River Nile in the Age of the British. Political Ecology and the Quest for Economic Power *(2004), *The River Nile in the Post-Colonial Age *(2010) og *Nilen. Historiens elv *(2013).

I boken *Historiens hjul og vannets makt* (2023) tar han for seg hva som drev frem den industrielle revolusjonen (særlig i England) og medvirket til europeisk dominans i verden. Tvedt argumenterer for at det var vannhjulet og ikke dampmaskinen (slik Marx hevdet) som var den vesentlige faktoren; de første fabrikkene ble drevet av vannhjul. Fra naturens side var jevn tilgang på vann, lite frost og mange slakke elver egnet til kanaler var viktige forutsetninger (landtransport av tunge varer over lange avstander var kostbart og vanskelig på den tiden). Iføge Tvedt var elvene i Kina, India og Japan lite egnet.

## Filmer
Tvedt står bak fjernsynsseriene *En reise i vannets historie* (1997) og *En reise i vannets fremtid* (2007), og «Kampen om Nilen» (2014). Disse seriene har mottatt priser og blitt vist på Netflix, National Geographic, Discovery, Documentary Channel, Al Jazeera og Al-Arabia. Han har vært med på å lage dokumentarfilmer om norske møter med den ikke-europeiske verden og om norsk utenrikspolitikk og bistandspolitikk.

## Utmerkelser
Tvedt ble i 1997 tildelt Meltzerprisen for fremragende forskningsformidling, han mottok i 1999 prisen for beste miljøfilm ved den syttende *Festival international du film d'environment* i Paris for *A journey in the History of Water*, han fikk Norges forskningsråds formidlingspris i 2006, Fritt Ord-prisen i 2007, og Gullruten i 2008. Hans *The River Nile in the Age of the British* ble av det *British Society for Middle Eastern Studies* kortlistet som en av de fem beste bøkene utgitt i verden om Midtøsten uansett disiplin året den kom ut, og i 2015 mottok han pris for fremragende forskning av *International Water History Association.* Han fikk Universitetsforlagets pris årets tidsskriftartikkel i 2015.

## Bibliografi (utvalg)
*2023 *Historiens hjul og vannets makt. Da England og Europa vant, og Kina og Asia tapte*. Dreyers Forlag Oslo (ISBN 978-82-8265-680-1)
*2020 *Verdenshistorie. Med fortiden som speil*. Stenersen forlag, Oslo
*2019 *med Heier, Tormod og Rune Ottosen (red.) Libya. Krigens uutholdelige letthet*. Oslo: Cappelen Damm Akademisk. (ISBN 9788202634421)
*2017 *Det Internasjonale Gjennombruddet: Fra “Ettpartistat” til Flerkulturell Stat*.  Oslo: Dreyer. (ISBN 978-82-8265-447-0)
*2016 *Water and Society. Changing Perspectives of Societal and Historical Development*. London: IB Tauris ()
*2016 *Norske tenkemåter. Tekster 2002-2016.* Oslo: Aschehoug & Co. ()
*2016 *med Terje Oestigaard, T. (red). A History of Water: Series III : Vol. III: Water and Food – From hunter-gatherers to global production in Africa* London: IB Tauris. ()
*2015 *med O. McIntyre, O. & T.K. Woldetsadik, T. K. (red). A History of Water: Series III : Vol. II: Sovereignty and International Water Law*, London: IB Tauris ()
*2014 med Terje Oestigaard, T. (red.) *A History of Water: Series III : Vol. I: Water and Urbanization*. London: IB Tauris ()
*2016 *A Journey in the Future of Water*. I.B. Tauris, London/New York
*2012 *Nilen – Historiens elv*. Oslo: Aschehoug & Co. ()
*2011 med G. Chapman, G. & R. Hagen, R. (red). *A History of Water: Series II : Vol III: Water, Geopolitics and the New World Order*. London: I.B. Tauris ()
*2011 med R. Coopey (red.) *A History of Water: Series II : Vol. II: Rivers and Society: From early Civilizations to Modern Times*. London: Tauris. ()
*2011 med T Oestigaard, (red.) *A History of Water: Series II : Vol. I: Ideas of Water From Ancient Societies to the Modern World.* London: I.B. Tauris 2010 ()
*2010 *The River Nile in the post-colonial Age: conflict and cooperation among the Nile Basin countries*. (red). London: IB Tauris ()
*2009 *Utviklingshjelp, utenrikspolitikk og makt. Den norske modellen*. (2. utvidet utgave), Oslo: Gyldendal Akademisk. ()
*2007 med Paul Opku-Mensah og David Lewis (red): *Reconceptualising NGOs and their roles in Development: NGOs, Civil Society and the International Aid System.* Aalborg Universitetsforlag. ()
*2007 *En reise i vannets fremtid*. Oslo: Kagge forlag ()
*2006 med Terje Østigård (red.): *A History of Water: Series I : Vol. III: The World of Water*. London: Tauris ()
*2017 *The River Nile in the Age of the British. Political Ecology and the Quest for Economic Power.* The American University in Cairo Press (). (utgitt som paperback i 2017 av forlaget Macmillan, London: IB. Tauris).
*2006 med R. Coopey, (red.): *A History of Water: series I: Vol. II: The Political Economy of Water*. London: Tauris. ()
*2006 med E. Jakobsson (red.):.*A History of Water: series I: Vol. I: Water Control and River Biographies*. London: Tauris ()
*2018 *The River Nile in the age of the British. Political ecology and the quest for economic power*. London: Tauris. (). (utgitt på arabisk i Kairo i 2018)
*2004 *The River Nile: An annotated bibliography. (2nd edition)*, London: IB Tauris. ()
*2004 Tvedt et al. *Southern Sudan: An Annotated Bibliography* (2 Vols.), London: Tauris ()
*2003 *Utviklingshjelp, Utenrikspolitikk og Makt. Den Norske Modellen*, Gyldendal Akademisk ()
*2002 *Verdensbilder og selvbilder: en humanitær stormakts intellektuelle historie*, Universitetsforlaget ()
*1998 *Angels of Mercy or Development Diplomats? NGOs & Aid*, James Currey Publishers, Oxford ()
*1997 *En reise i vannets historie* Cappelen (Republished in 2003, Bergen: Bric Publishing)
*1995 *Den norske samaritan. Ritualer, selvbilder og utviklingshjelp*. Oslo: Gyldendal ()
*1994 med Sharif *Harir (red). A short cut to decay: the case of the Sudan.* Uppsala: Nordiske Afrikainstituttet, () (Republished in Arabic, Cairo 1996)
*1993 *Conflicts in the Horn of Africa: human and ecological consequences of warfare* (red). Uppsala: EPOS, ()
*1990 *Bilder av “De Andre”. Om utviklingslandene i bistandsepoken*, Universitetsforlaget
*1989 *(ml) En bok om maoismen i Norge,* Ad Notam forlag

## Dokumentarfilmer
* 1997: *En reise i vannets historie*, 4 episoder, NRK
* 2004: *De norske leiediplomatene*, TV 2, Dokument 2
* 2004: *De norske statsmisjonærene*, TV 2, Dokument 2
* 2007: *En reise i vannets fremtid*, 3 episoder, TV2/Panoppticon
* 2007: *De hvite hjelperne*, TV 2, Dokument 2
* 2008: *Sultbløffen*, TV2 Dokument 2
* 2010: *En dråpe luksus*, TV 2, Dokument 2
* 2013: *De gode bombene*, NRK Brennpunkt
* 2014: *Kampen om Nilen*, 3 episoder, NRK1/Panopticon

## Referanser




## Eksterne lenker
* Terje Tvedts nettsider, UiB
* "History of water in the world", Tvedts Youtube-kanal om vann og samfunn
* A Global History of Water in 12 volumes, London: IB Tauris/Bloomsbury 
* Foredrag/debatt om ''Norske tenkemåter'', 2016
* 15. februar 2018.  Minervapodden.  *Episode 24: Terje Tvedt* www mp3
* "Den store duellen", Morgenbladets debatt mellom Thomas Hylland Eriksen og Terje Tvedt, ledet av Kjetil Rolness, 16. mars 2016 
* «Det internasjonale gjennombruddet og Norge». Streaming av debattmøte Oslo, 17.4.2018. 
* 28. oktober 2018.  RORG-samarbeidet.  *Bistandsepoken mot slutten - hva har vi lært og hvor går veien videre?* youtube
* 11. desember 2018.  Dreyers forlag Oslo.  *Terje Tvedt møter sine kritikere - Debatt på Litteraturhuset 11/12-18 kl 18* youtube
* 13. februar 2019, Tvedt om kriger, nye eliter, og det internasjonale gjennombruddet, foredrag på Mot Dag-konferansen 2019
* 29. mars 2019, Acem Meditation.  *Terje Tvedt - Om boken «Det internasjonale gjennombruddet»* mp3
* "Om lange linjer i verdenshistorien", Foredrag Nasjonalbiblioteket 2019, video 
* «Om lange linjer i verdenshistorien», Foredrag Nasjonalbiblioteket 2019. podcast
* ''Det internasjonale gjennombruddet.'' En samlet oversikt over debatten om boken, 2017-2020 
* Norge - en multikulturalistisk og humanitærpolitisk stormakt? *Tore Sagens podcast #4. NRK, 30. januar 2019* www mp3
* 19. april 2019.  Kvartal.  *Fredagsintervjun: Terje Tvedt.* www  mp3
* 4. mai 2019, Antipodden.  *Avsnitt 16 - Terje Tvedt* www mp3
* Verdibørsen-serie i seks deler *VERDENSHISTORIEN*.  21. desember 2019, Del 1: De første sivilisasjonene; 28. desember 2019, Del 2: Ming-dynastiet og Det osmanske riket; 4. januar 2020, Del 3: Hvorfor «vant» England og ikke Kina?; 11. januar 2020, Del 4: Europeisk kolonialisme; skurk eller sivilisasjonsbygger?; 18. januar 2020, Del 5: USAs århundre og fremveksten av Kina som global aktør; 25. januar 2020, Del 6: På vei mot stupet?
* 17. november 2020, *NB:arrangement.  Om å skrive verdenshistorie (i vår tid)* mp3
* 3. mars 2021, Civitafrokost.  *Verdenshistorie på tre timer med Terje Tvedt* youtube
* 18. april 2021. Wolfgang Wee Uncut, *Det Norske Bistandssystemet, Bombingen Av Libya, Global Migrasjon og Norsk Innvandring, Sovjetunionens Fall, Tvedts Politiske Reise Gjennom 60- og 70-tallet, Det Internasjonale Gjennombruddet, Verdenshistorie.*, mp3 youtube
* Wolfgang Wee-serie *Syv bøker mot strømmen* gjennom 2021 frem til 25. februar 2022: **(1)** *Bilder Av «De Andre»: Om Utviklingslandene i Bistandsepoken*, mp3 youtube; **(2)** *En Reise i Vannets Historie*, mp3 youtube; **(3)** *Verdensbilder og Selvbilder*, mp3 youtube; **(4)** *Utviklingshjelp, Utenrikspolitikk & Makt*, mp3 youtube; **(5)** *Nilen – Historiens elv*, mp3 youtube; **(6)** *Det Internasjonale Gjennombruddet*, mp3 youtube; **(7)** *Verdenshistorie: Med Fortiden Som Speil*, mp3 youtube
* 20. september 2022, NB:arrangement.  *De sataniske versene som forandret verden* www mp3
* 13. oktober 2022, Minervapodden.  *Tojes time: Terje Tvedt.* mp3